ERW เส้นทางสดใสรออยู่ข้างหน้า
2 มีนาคม 2566

ERW เส้นทางสดใสรออยู่ข้างหน้า
แนวทางเชิงบวกจากการประชุมนักวิเคราะห์ เรามีมุมมองเชิงบวกต่อการประชุมนักวิเคราะห์ประจำไตรมาส 4/2565 หลังจากที่ผู้บริหารให้แนวทางเชิงบวกในปี 2566 บริษัทฯ ตั้งเป้าการเติบโตของรายได้ปี 2566 ที่ 45% YoY โดยได้รับแรงหนุนหลักจากการเติบโตของอัตรารายได้เฉลี่ยต่อห้องพัก (RevPar) ที่แข็งแกร่งที่ 40% YoY
ซึ่งประกอบด้วยอัตราการเข้าพัก (OCR) ที่ประมาณ 75-80% และการเติบโตของอัตราค่าห้องพักเฉลี่ยต่อคืน (ADR) ที่ 20% YoY ทั้งนี้ ผู้บริหารคาดว่าจะสามารถรักษาสัดส่วนลูกค้าชาวไทยให้อยู่ที่ประมาณ 14% ในปี 2566 เพิ่มขึ้นจาก 10% ในปี 2562
จำนวนพนักงานยังต่ำกว่าช่วงก่อนเกิดโควิด-19 เราคาดว่าการประหยัดต้นทุนจากค่าใช้จ่ายพนักงานที่ลดลงจะดำเนินต่อไปในปี 2566 เนื่องจากผู้บริหารระบุว่าจำนวนพนักงานของ ERW ปัจจุบันต่ำกว่าปี 2562 ถึง 20% ขณะเดียวกัน บริษัทฯ ไม่มีความกังวลต่อปัญหาขาดแคลนแรงงาน เนื่องจากผลประโยชน์พิเศษจากค่าบริการ (service charge) จะดึงดูดผู้ใช้แรงงานสู่อุตสาหกรรมโรงแรม
กลุ่มโรงแรมที่ไม่รวมโรงแรม HOP Inn รายงาน RevPar เฉลี่ยไตรมาส 4/2565 ที่ 2,426 บาท สูงกว่าในไตรมาส 4/2562 ถึง 20% โดยได้รับแรงหนุนหลักจากกลุ่มที่พักระดับลักชัวรี่และราคาประหยัด ซึ่งสูงกว่าระดับก่อนเกิดการระบาดของโควิด-19 ถึง 19% และ 21% ตามลำดับ ขณะที่ RevPar ของกลุ่มที่พักระดับกลางสูงกว่าในไตรมาส 4/2562 1% ขณะเดียวกัน ผู้บริหารคาดว่า ADR จะเพิ่มขึ้นอีกในปี 2566 ประมาณ 20% YoY เนื่องจาก ADR ในประเทศโดยเฉลี่ยยังถูกกว่าเมื่อเทียบกับประเทศท่องเที่ยวอื่น ๆ
โรงแรมในฟิลิปปินส์จะรองรับนักท่องเที่ยวในประเทศในปี 2566 บริษัทฯ คาดว่าการดำเนินงานในฟิลิปปินส์จะฟื้นตัวอย่างแข็งแกร่งจากจำนวนนักท่องเที่ยวที่เพิ่มขึ้นในปี 2566 ERW รายงาน RevPar ในฟิลิปปินส์ที่ 794 บาท ซึ่งประกอบด้วย OCR ที่ 74% และ ADR ที่ 1,080 บาท ทั้งนี้ RevPar ในฟิลิปปินส์ต่ำกว่าของไตรมาส 4/2562 ถึง 7% เนื่องจากจำนวนนักท่องเที่ยวขาเข้าที่ลดลงเป็นหลัก
มุมมอง KS
คงคำแนะนำ “ ซื้อ” แต่เพิ่มราคาเป้าหมายขึ้นเป็น 5.82 บาท จากเดิม 5.44 บาท สะท้อนการปรับเพิ่มประมาณการกำไรปี 2566-67 ขึ้น 25% และ 7%
เปิดพอร์ตลงทุน >> https://ksecurities.co/3lH6NSU
Follow us :
LINE : https://ksecurities.co/3Is4lZ9
Facebook: https://ksecurities.co/3Xr3P20
Instagram: https://ksecurities.co/3Isezcd
Twitter: https://ksecurities.co/3EeteoW
YouTube: https://ksecurities.co/3YSUgdd
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #ERW